CELEX: 62020CA0584
Language: hu
Date: 2021-07-15 00:00:00
Title: C-584/20. P. és C-621/20. P. sz. egyesített ügyek: A Bíróság (Nagytanács) 2021. július 15-i ítélete – Európai Bizottság kontra Landesbank Baden-Württemberg (C-584/20 P), Egységes Szanálási Testület kontra Landesbank Baden-Württemberg (C-621/20 P) (Fellebbezés – Bankunió – Egységes Szanálási Mechanizmus (ESZM) – Egységes Szanálási Alap (ESZA) – A 2017. évi előzetes hozzájárulások kiszámítása – Az Egységes Szanálási Testület (ESZT) határozatának hitelesítése – Indokolási kötelezettség – Bizalmas adatok – Az (EU) 2015/63 felhatalmazáson alapuló rendelet jogszerűsége)

2021.8.30.   
            
            
               HU
            
            
               Az Európai Unió Hivatalos Lapja
            
            
               C 349/13
            
         
      A Bíróság (Nagytanács) 2021. július 15-i ítélete – Európai Bizottság kontra Landesbank Baden-Württemberg (C-584/20 P), Egységes Szanálási Testület kontra Landesbank Baden-Württemberg (C-621/20 P)
      (C-584/20. P. és C-621/20. P. sz. egyesített ügyek) (1)
      
      (Fellebbezés - Bankunió - Egységes Szanálási Mechanizmus (ESZM) - Egységes Szanálási Alap (ESZA) - A 2017. évi előzetes hozzájárulások kiszámítása - Az Egységes Szanálási Testület (ESZT) határozatának hitelesítése - Indokolási kötelezettség - Bizalmas adatok - Az (EU) 2015/63 felhatalmazáson alapuló rendelet jogszerűsége)
      (2021/C 349/16)
      Az eljárás nyelve: német
      
         Felek
      
      
         (C-584/20. P. sz. ügy)
      
      
         Fellebbező: Európai Bizottság (képviselők: D. Triantafyllou, A. Nijenhuis, V. Di Bucci és A. Steiblytė meghatalmazottak)
      
         A többi fél az eljárásban: Landesbank Baden-Württemberg (képviselők: H. Berger és M. Weber Rechtsanwälte), Egységes Szanálási Testület (ESZT) (képviselők: K.-P. Wojcik, P. A. Messina, J. Kerlin és H. Ehlers meghatalmazottak, segítőjük: H.-G. Kamann és P. Gey Rechtsanwälte, F. Louis avocat)
      
         A fellebbezőt támogató beavatkozó fél: Spanyol Királyság (képviselők: J. Rodríguez de la Rúa Puig meghatalmazott)
      
         A Landesbank Baden-Württemberget támogató beavatkozó felek: Fédération bancaire française (képviselők: A. Gosset-Grainville, M. Trabucchi és M. Dalon avocats)
      
         (C-621/20. P. sz. ügy)
      
      
         Fellebbező: Egységes Szanálási Testület (ESZT) (képviselők: K. P. Wojcik, P. A. Messina, J. Kerlin és H. Ehlers meghatalmazottak, segítőik: H. G. Kamann és P. Gey Rechtsanwälte, F. Louis avocat)
      
         A többi fél az eljárásban: Landesbank Baden-Württemberg (képviselők: H. Berger és M. Weber Rechtsanwälte), Európai Bizottság (képviselők: D. Triantafyllou, A. Nijenhuis, V. Di Bucci és A. Steiblytė meghatalmazottak)
      
         A fellebbezőt támogató beavatkozó fél: Spanyol Királyság (képviselők: J. Rodríguez de la Rúa Puig meghatalmazott)
      
         A Landesbank Baden-Württemberget támogató beavatkozó felek: Fédération bancaire française (székhelye: Párizs [Franciaország], képviselők: A. Gosset-Grainville, M. Trabucchi és M. Dalon avocats)
      
         Rendelkező rész
      
      
                  1)
               
               
                  A Bíróság az Európai Unió Törvényszékének 2020. szeptember 23-i Landesbank Baden-Württemberg kontra ESZT ítéletét (T-411/17, EU:T:2020:435) hatályon kívül helyezi.
               
            
                  2)
               
               
                  A Bíróság az Egységes Szanálási Testület ügyvezetői testületének az Egységes Szanálási Alapba fizetendő 2017. évi előzetes hozzájárulások kiszámításáról szóló 2017. április 11-i határozatát (SRB/ES/SRF/2017/05) a Landesbank Baden-Württemberget érintő részében megsemmisíti.
               
            
                  3)
               
               
                  A Bíróság az Egységes Szanálási Testület ügyvezetői testületének az Egységes Szanálási Alapba fizetendő 2017. évi előzetes hozzájárulások kiszámításáról szóló 2017. április 11-i határozatának (SRB/ES/SRF/2017/05) a Landesbank Baden-Württemberget érintő részének joghatásait mindaddig fenntartja, amíg az Egységes Szanálási Testület új, ezen intézmény Egységes Szanálási Alaphoz való 2017. évi előzetes hozzájárulásának a megállapításáról szóló határozata a jelen ítélet kihirdetésétől számított hat hónapot meg nem haladó észszerű határidőn belül hatályba nem lép.
               
            
                  4)
               
               
                  Az Európai Bizottság maga viseli mind az elsőfokú eljárással, mind a fellebbezési eljárással kapcsolatos saját költségeit.
               
            
                  5)
               
               
                  Az Egységes Szanálási Testület viseli mind az elsőfokú eljárással, mind a fellebbezési eljárással kapcsolatos saját költségein felül a Landesbank Baden-Württemberg elsőfokú eljárással kapcsolatos költségeit.
               
            
                  6)
               
               
                  A Landesbank Baden-Württemberg, a Fédération bancaire française és a Spanyol Királyság maga viseli a fellebbezési eljárással kapcsolatos saját költségeit.
               
            
         (1)  HL C 423., 2020.12.7
      
      
         HL C 443., 2020.12.21